Zabura 70
Don mai bi da kaɗe-kaɗe. Ta Dawuda. Roƙo.
1 Ka hanzarta, ya Allah, ka cece ni;
Ya Ubangiji, zo da sauri ka taimake ni.
2 Bari masu neman raina
su sha kunya su kuma rikice;
bari dukan masu sha’awar gani lalacewata
su juye baya da kunya.
3 Bari masu ce mini, “Allah yă ƙara!”
Su juye baya saboda kunyansu.
4 Amma bari dukan masu nemanka
su yi farin ciki su kuma yi murna a cikinka;
bari waɗanda suke ƙaunar cetonka kullum su ce,
“Bari Allah yă sami ɗaukaka!”
5 Duk da haka ni matalauci ne da kuma mai bukata;
ka zo da sauri gare ni, ya Allah.
Kai ne mai taimakona da mai cetona;
Ya Ubangiji, kada ka yi jinkiri.