Zabura 127
Waƙar haurawa. Ta Solomon.
1 In ba Ubangiji ne ya gina gida ba,
masu gininta suna wahala a banza ne.
In ba Ubangiji ne yake tsaron birni ba,
masu tsaro suna yin tsaro a banza.
2 Banza ne ka farka da wuri
ka koma da latti,
kana fama don abincin da za ka ci,
gama yakan ba da barci ga waɗanda yake ƙauna.
3 ’Ya’ya maza gādo ne daga Ubangiji,
yara lada ne daga gare shi.
4 Kamar kibiyoyi a hannun jarumi
haka ’ya’ya mazan da aka haifa wa mutum a ƙuruciya.
5 Mai albarka ne mutumin
da korinsa sun cika da su.
Ba za a kunyata su ba
sa’ad da suke ƙarawa da abokan gābansu a ɗakin shari’a.